ข้อมูลสรุป (EXECUTIVE SUMMARY)

บริษัท ไทยฟิล์มอินดัสตรี่ จำกัด (มหาชน) (บริษัท) ประกอบธุรกิจในการผลิต
การจำหน่ายภายในประเทศและส่งออกต่างประเทศ ของ BOPP Film, Polyester Film, CPP
Film และ Metallized Film โดยในปัจจุบันนี้ บริษัทมีกำลังการผลิต BOPP Film 100,000
ตันต่อปี Polyester Film 3,500 ตันต่อปี CPP Film 3,500 ตันต่อปีและ Metallized Film
ซึ่งเป็น Value Added Product จำนวน 7,000 ตันต่อปี โดยมีสัดส่วนการส่งออกประมาณ
75%และขายในประเทศประมาณ 25% บริษัทฯ มีลูกค้ามากกว่า 750 รายใน 50 ประเทศ
และลูกค้าภายในประเทศอีกประมาณ 150 ราย
โดยมีตลาดหลักในการส่งออกอยู่ในกลุ่มประเทศอาเซี่ยนโดยเฉพาะ เวียดนาม อินโดนีเซีย
ประเทศสหรัฐอเมริกา ประเทศในยุโรปตะวันตก ออสเตรเลีย นิวซีแลนด์
ประเทศกลุ่มตะวันออกไกล รวมทั้งญี่ปุ่น เกาหลีใต้ และไต้หวัน ประเทศในกลุ่มเอเชียใต้ได้แก่
ประเทศศรีลังกา เนปาล บังคลาเทศ และปากีสถาน ประเทศสาธารณรัฐประชาชนจีนและฮ่องกง
รวมทั้งตลาดใหม่ในประเทศกลุ่มยุโรปตะวันออก เช่น รัสเซีย โปแลนด์ ฮังการี ลัดเวีย ลิธัวเนีย
ยูเครน อาเซอร์ไบจาน เป็นต้น ประเทศในกลุ่มทวีปอเมริกาใต้ เช่น บลาซิล โคลัมเบีย ชิลี
เอกวาดอร์ อาเจนตินา เป็นต้น และประเทศในทวีปอาฟริกาใต้ เช่น ไนจีเรีย แอฟริกาใต้ อียิปต์
เป็นต้น รวมทั้งประเทศในกลุ่มตะวันออกกลาง เช่น จอร์แดน ซาอุดิอาระเบีย คูเวต อิหร่าน
บาห์เรน และประเทศในแถบอเมริกากลางเช่น เม็กซิโก เป็นต้น
ทำให้บริษัทสามารถทดแทนตลาดในประเทศสาธารณรัฐประชาชนจีน จำนวน 20,000
ตันต่อปีเทียบเท่ากับ 30 % ของ Export โดยตลาดอื่น ๆ ดังกล่าวแล้วข้างต้น
ทำให้บริษัทไม่ต้องพึ่งพิงตลาดใดตลาดหนึ่งมากกว่า 15 % ของยอดส่งออกทั้งหมดอีกต่อไป
ประกอบกับวัฏจักรขาขึ้นของ BOPP Film จะเริ่มในไตรมาสที่ 3 ของปี 2550
เป็นต้นไปทำให้บริษัทฯ สามารถขยายตลาดส่งออกได้อีก ไม่ต่ำกว่า 15 % ในปี 2550 เป็นต้นไป
ทำให้บริษัทยังคงสัดส่วนการส่งออกประมาณ 5 -6 %
ของปริมาณการส่งออกของตลาดโลกและยังคงเป็นผู้นำของตลาดภายในประเทศ
โดยมีส่วนแบ่งตลาดประมาณ 55%
โดยบริษัทเน้นกลุ่มลูกค้าภายในประเทศขนาดใหญ่และขนาดกลางเป็นหลัก
เนื่องจากลูกค้ากลุ่มดังกล่าวคำนึงถึงคุณภาพสินค้าควบคู่กับระดับราคาและส่วนใหญ่มีฐานะการเงินที่มั่นคงกว่าลูกค้าขนาดเล็ก
จากวัฏจักรขาขึ้นดังกล่าวข้างต้น ยอดขายภายในประเทศน่าจะเพิ่มขึ้นประมาณ

10 % ต่อปีตั้งแต่ปี 2550 เป็นต้นไป

บริษัทมีนโยบายเน้นการเพิ่มสัดส่วนของ Specialty Film ซึ่งมี Margin สูงกว่า Commodity
Film ทำให้บริษัทสามารถรักษาสัดส่วนของ Specialty Film ที่ 30 % ของยอดส่งออกทั้งหมด

นอกจากนี้บริษัทได้ลดความเสี่ยงจากอัตราแลกเปลี่ยนโดยแปลงหนี้เงินกู้ที่อยู่ในรูปเงินเหรียญสหรัฐอเมริกาเป็นเงินกู้ระยะยาวในสกุลเงินบาทแล้วทั้งสิ้น

ปัจจุบันบริษัท ใช้ Natural Hedging สำหรับหนี้เงินทุนหมุนเวียน L/C, T/R
กับรายได้จากการส่งออกในรูปเงินเหรียญสหรัฐ โดยเก็บรายได้จากการส่งออกไว้ในบัญชี FCD
เพื่อชำระ L/C , T/R ทำให้ไม่มีความผันผวนจากอัตราแลกเปลี่ยน

สำหรับการลงทุนในบริษัท ไทยคอปเปอร์ อินดัสตรี่ จำกัด (มหาชน) (ไทยคอปเปอร์)
นั้นปัจจุบันบริษัทฯได้ลงทุนในบริษัท ไทยคอปเปอร์ อินดัสตรี่ จำกัด (มหาชน) จำนวน 160
ล้านหุ้นมูลค่าที่ตราไว้หุ้นละ 10 บาท รวมเป็นเงินทั้งสิ้น 1,600 ล้านบาท
ตามรายละเอียดสารสนเทศซึ่งบริษัทได้จัดส่งให้กับตลาดหลักทรัพย์และผู้ถือหุ้นแล้วนั้น

ปัจจุบันบริษัท ไทยคอปเปอร์ อินดัสตรี่ จำกัด (มหาชน) ได้ดำเนินการเชิงพาณิชย์แล้ว ตั้งแต่เดือน
กันยายน 2547 เป็นต้นมา แต่ยังมีปัญหาด้านการผลิตไม่ต่อเนื่อง

จากวัฏจักรขาขึ้นของอุตสาหกรรมทองแดงทำให้ราคาทองแดงบริสุทธิ์ เพิ่มขึ้นมากกว่า 6,500
เหรียญต่อตันในปัจจุบัน แต่รายได้หลักของบริษัท ไทยคอปเปอร์ อินดัสตรี่ จำกัด (มหาชน)
จะเป็นค่าถลุง Treatment Charge และ Refining Charge (T/C และ R/C) Product
Premium และ Local Premium รวมทั้งผลิตภัณฑ์พลอยได้เช่น Slime กรดกำมะถันและ Slag
เป็นต้น คาดว่า

ไทยคอปเปอร์ จะเริ่มมีกำไรในไตรมาสที่ 3 ของปี 2550 นี้ขณะนี้ไทยคอปเปอร์
อยู่ในระหว่างการเตรียมเข้าจดทะเบียนในตลาดหลักทรัพย์สิงคโปร์ คาดว่าจะสามารถขายหุ้น IPO
และเข้าจดทะเบียนในตลาดหลักทรัพย์สิงค์โปร์ ซึ่งจะทำให้บริษัทมี Capital Gain
นอกเหนือจากเงินปันผลที่ได้รับจากผลประกอบการของ ไทยคอปเปอร์

บริษัท ริเวอร์ไซด์ทาวเวอร์ จำกัด (บริษัท ไทยฟิล์มอินดัสตรี่ จำกัด (มหาชน) ถือหุ้นอยู่ ร้อยละ
99.99999) เป็นโครงการคอนโดมิเนียม 32 ชั้น ริมแม่น้ำเจ้าพระยา ถนนพระราม 3
ซึ่งโครงการนี้ได้ดำเนินการก่อสร้างเสร็จสมบูรณ์ ได้จดทะเบียนนิติบุคคลอาคารชุดเรียบร้อยแล้ว
โดยเริ่มทยอยโอนได้ตั้งแต่เดือนกันยายน 2541 เป็นต้นมา และมีเป้าหมายที่จะปิดโครงการนี้
โอนเสร็จภายในปี 2555 โดยมียูนิตที่จะขายอยู่ประมาณ 50 ยูนิตในมูลค่าประมาณ 800 ล้านบาท
ซึ่งจะช่วยเสริมสภาพคล่องให้กับบริษัทฯ
เพราะบริษัทจะมีเงินทุนหมุนเวียนเพิ่มขึ้นโดยไม่ต้องกู้จากสถาบันการเงินเพิ่มเติมอีก
เพราะอาคารชุดดังกล่าวปลอดจำนองโดยบริษัท ฯ ได้ชำระหนี้เงินกู้ครบแล้วตั้งแต่ปี 2547
เป็นต้นมา นอกจากนี้บริษัทฯ ได้สำรองการด้อยค่าของอาคารชุดดังกล่าวในปี 2549 อีกจำนวน
328.3 ล้านบาท เหลือต้นทุนในบัญชีของบริษัทฯ เพียง 440.70 ล้านบาท ซึ่งจะทำให้

บริษัทฯ ได้กำไรเพิ่มขึ้นเมื่อขายและปิดโครงการถือเป็นหลักการบัญชีอนุรักษ์นิยม (Conservative
Accounting Practices) ซึ่งบริษัทยึดถือปฏิบัติตลอดมา